hu hu hu hu hu hu hu hu hu hu hu hu en hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. március 2.
Ugrás a navigációhoz Ugrás a kereséshez
A Wikimédia Commons tartalmaz Nyírszőlős témájú médiaállományokat.
Nyírszőlős Nyíregyháza egyik különálló városrésze, a városközponttól közel 10 kilométerre északra.
Majdnem pontosan északra terül el a megyeszékhely, Nyíregyháza központjától, a belterületének északi széle egybeesik a város északi határszélével is. Központját az északi szomszédságában fekvő Kótajétól légvonalban kevesebb, mint 2,5 kilométer távolság választja el; a városközponttól mérhető távolsága ennek több, mint háromszorosa. További szomszédai: kelet felől Sóstóhegy városrész, nyugat felől pedig Nyírtelek.
Közúton Nyíregyháza központja felől, illetve északnyugatról, Buj felől a 3822-es, a város nyugati irányú elkerülésére épült 338-as és a 38-as főutak találkozási pontjától pedig a 3813-as úton érhető el. Kótajjal csak egy számozatlan önkormányzati út köti össze.
Vasúton korábban elérhető volt a Nyírvidéki Kisvasút 118-as számú balsai és 119-es számú dombrádi vonalain is, de ezeken 2009 óta nincs személyforgalom. A legközelebbi vasúti csatlakozási lehetőséget így jelenleg a Szolnok–Debrecen–Nyíregyháza–Záhony-vasútvonal Sóstóhegy vasútállomása kínálja, Nyírszőlős központjától közel 4 kilométerre délkeletre.
1922-ig, önálló községgé alakulásáig Kótajhoz tartozott, 1973-ban csatolták Nyíregyházához. A 2001. évi népszámlálás adatai szerint 3672 lakosa volt.
2014. szeptember 18-án adták át a városrész öt utcájának új aszfaltburkolatát a forgalomnak. Burkolatot kapott a Csősz utca, az Egres köz, az Izabella utca, a Kollégium utca és a Vasút utca. Az utcák útburkolatainak fejlesztése 156 millió forintba került, melyet Nyíregyháza saját forrásból finanszírozott.[1]
↑ Öt utca kapott aszfaltburkolatot Nyírszőlősben. nyiregyhaza.hu. (Hozzáférés: 2014. szeptember 23.)[halott link]
Nyírszőlős története a KSH online helységnévtárában
Nyíregyháza adatai a KSH online helységnévtárában
A lap eredeti címe: „https://hu.wikipedia.org/w/index.php?title=Nyírszőlős&oldid=24732203”
Minden szócikk halott külső hivatkozásokkal
Szócikkek halott külső hivatkozásokkal 2019 szeptemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 2., 18:10
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.